Ilmanvaihtokanavien puhdistuksen hintaan vaikuttavat esimerkiksi:
ilmanvaihtojärjestelmän tyyppi ja koko
kiinteistön tyyppi: omakotitalo, kerrostalo, teollisuusrakennus jne.
kerrosten lukumäärä ja lattiapinta-ala
sisäventtiilien lukumäärä
Ilmastointikanavien nuohous on hyvin moniulotteinen palvelu, jossa työn laajuudet voivat vaihdella merkittävästikin kohteen koon ja käyttötarkoituksen mukaan. Usein IV-järjestelmien huollot kohdistuvat erilaisten asuintilojen, kuten omakotitalojen, rivitalojen tai kerrostalojen puhdistuksiin. Toisaalta käyttötarkoitus voi olla täysin erilainenkin, kuten ravintola, ostoskeskus tai laboratorio.
Käyttötarkoituksen ja kohteen mukaan myös ilmanvaihtojärjestelmän koko ja tyyppi vaihtelevat. Menetelmät ja hinnat saattavat vaihdella tapauskohtaisesti järjestelmään ja siihen tehtävien toimenpiteiden mukaan. Nyrkkisääntö on kuitenkin, että ilmanvaihtojärjestelmän koon kasvaessa usein myös hinnat nousevat. Järjestelmän kokoon vaikuttaa usein rakennuksen pinta-ala, jonka mukaan voidaan arvioida kanaviston kokoa sekä venttiilien lukumäärää.